CELEX: C2006/154/19
Language: fi
Date: 2006-07-01 00:00:00
Title: Asia C-184/06: Kanne  18.4.2006  — Espanjan kuningaskunta v. Euroopan unionin neuvosto

1.7.2006   
            
            
               FI
            
            
               Euroopan unionin virallinen lehti
            
            
               C 154/9
            
         Kanne 18.4.2006 — Espanjan kuningaskunta v. Euroopan unionin neuvosto
   (Asia C-184/06)
   (2006/C 154/19)
   Oikeudenkäyntikieli: espanja
   Asianosaiset
   
      Kantaja: Espanjan kuningaskunta (asiamies: N. Díaz Abad)
   
      Vastaaja: Euroopan unionin neuvosto
   Vaatimukset
   
               —
            
            
               yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2006 22 päivänä joulukuuta 2005 annettu neuvoston asetus (EY) N:o 51/2006 (1) on kumottava sikäli kuin siinä ei jaeta tiettyjä kiintiöitä Espanjan kalastusaluksille yhteisön vesialueilla Pohjanmerellä ja Itämerellä
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   1.   Syrjintäkiellon periaatteen loukkaaminen
   Espanjan kuningaskunta katsoo, että sikäli kuin riidanalaisessa asetuksessa ei jaeta Espanjalle kiintiöitä yhteisön vesialueilla Pohjanmerellä ja Itämerellä, siinä rikotaan syrjintäkiellon periaatetta, koska kun liittymisasiakirjassa vahvistettu siirtymäaika on päättynyt, siinä annetaan muille jäsenvaltioille näiden vesialueiden ja niiden luonnonvarojen käyttöoikeus, mutta Espanjan kuningaskunnalle yksinomaan kyseisten vesialueiden käyttöoikeus.
   2.   Espanjan liittymisasiakirjan virheellinen tulkinta
   Kun liittymisasiakirjassa säädellään Espanjan siirtymäaikaa kalastuksen alalla, siinä ei tehdä eroa vesialueiden ja luonnonvarojen käyttöoikeuden välillä. Lisäksi liittymisasiakirjan määräyksiä on tulkittava niiden asiayhteyden ja päämäärän mukaisesti.
   3.   Asetuksen 2371/2002 (2) 20 artiklan 2 kohdan rikkominen
   Edellä mainittua kohtaa on rikottu, koska Espanjalle ei ole jaettu kiintiöitä, jotka muodostavat uusia kalastusmahdollisuuksia ja jotka on jaettu ensimmäistä kertaa liittymisasiakirjassa vahvistetun siirtymäkauden päättymisen jälkeen.
   
      (1)  EUVL L 16, 20.1.2006, s. 1.
   
      (2)  Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annettu neuvoston asetus (EY) N:o 2371/2002 (EYVL L 358, s. 59).